Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1232

c) a 9000 kg vagy ennél több urán-hexafluorid tartalomra tervezett küldeménydaraboknál a küldeménydarab nem elégíti ki a 6.4.6.2 c) pont elõírásait. 6.4.7 Az A típusú küldeménydarabokra vonatkozó követelmények 6.4.7.1 Az A típusú küldeménydarabok kivitelének olyannak kell lennie, hogy megfeleljen a 6.4.2 szakasz általános követelményeinek, valamint a 6.4.7.2 – 6.4.7.17 bekezdésben meghatározott követelményeknek. 6.4.7.2 A küldeménydarab legkisebb külsõ mérete nem lehet 10 cm-nél kisebb. 6.4.7.3 A küldeménydarab külsõ oldalán megfelelõ szerkezetnek (pl. ólomzárnak) kell lenni, amely nem könnyen törhetõ össze, és amelynek sértetlen állapota bizonyítja, hogy a küldeménydarabot nem nyitották fel. 6.4.7.4 Minden rögzítõ szerelvénynek a küldeménydarabon olyan kialakításúnak kell lennie, hogy a szerelvényekben ébredõ erõk se normális szállítási körülmények, se baleseti körülmények esetén ne okozzák azt, hogy a küldeménydarab a továbbiakban nem felel meg az ADR elõírásainak. 6.4.7.5 A küldeménydarab tervezésekor –40 °C ...+70 °C hõmérséklet-tartományt kell alapul venni a csomagolás alkotóelemeihez. Figyelembe kell venni a folyadéktartalom fagyási hõmérsékletét és a csomagolás anyagainak e hõmérséklet-tartományban bekövetkezõ lehetséges károsodását. 6.4.7.6 A tervezési és a gyártási technikának meg kell felelnie a belföldi és a nemzetközi elõírásoknak vagy más olyan követelményeknek, amelyek az illetékes hatóság számára elfogadhatóak. 6.4.7.7 A konstrukciónak tartalmaznia kell egy kényszerrögzítõ szerkezettel biztonságosan lezárt biztonsági tartályt, amely nem tud véletlenül vagy a küldeménydarabban esetleg keletkezõ nyomás hatására kinyílni. 6.4.7.8 A különleges formájú anyag úgy tekinthetõ, mint a biztonsági tartály egyik alkotóeleme. 6.4.7.9 Ha a biztonsági tartály a küldeménydarab egy önálló egységét képezi, annak alkalmasnak kell lennie arra, hogy a csomagolás bármely más részétõl független kényszerrögzítõ szerkezettel biztonságosan lezárható legyen. 6.4.7.10 A biztonsági tartály bármely alkatrészének tervezésekor, ahol szükséges, figyelembe kell venni a folyadékok és más megtámadható anyagok radiolítikus bomlását, valamint a kémiai reakció és radiolízis általi gázfejlõdést. 6.4.7.11 A biztonsági tartálynak meg kell õriznie radioaktív tartalmát a környezeti nyomás 60 kPa-ig történõ csökkenése során is. 6.4.7.12 Minden szelepet, amely nem nyomáscsökkentõ szelep, burkolattal kell védeni, hogy a szelepbõl jövõ bármely szivárgást megtartsa. 6.4.7.13 Azt a sugárárnyékolást, amelyik egy olyan elemét veszi körül a küldeménydarabnak, amely a biztonsági tartály része, úgy kell tervezni, hogy megakadályozza ennek az elemnek nem szándékos kikerülését az árnyékolásból. Ahol a sugárárnyékolás és benne az ilyen elem különálló szerkezetet képez, a sugárárnyékolást el kell látni kényszerrögzítésû biztonságos zárószerkezettel, amely független a csomagolás bármely más részétõl. 6.4.7.14 A küldeménydarabot úgy kell kialakítani, hogy ha a 6.4.15 szakaszban meghatározott vizsgálatoknak alávetnék, nem következne be:

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes